Ahvenlampi (Puolanka)

Ahvenlampi on Kiiminkijoen vesistöalueeseen kuuluva pieni järvi Puolangalla. Järvelle on yhteys seututie 837:ltä Kiiminkijoen Kalliuskosken kohdalla ylittävältä metsäautotieltä. Järvi laskee suo-ojia myöten Kiiminkijoen sivuhaaraan Kuorejokeen. Ahvenkankaan länsilaidalla oleva järvi on syvimmillään kuusi metriä, pohjoispäässä on pieni suoalue. Järven rannat ovat asumattomia, mutta lounaan Nivanperän asuinalueelta järvelle tulee noin kilometrin mittainen polku. Lähteet